«Ծառուկեան» խմբակցութեան մէկ այլ պատգամաւոր` Միքայէլ Մելքումեանը, նշեց, որ յայտնի է` Հայաստանը եւ Իրանը ապրանքափոխանակման պայմանագիր ունեն` գազ` էլեկտրաէներգիայի դիմաց: «Ադրբեջանը դադարեցրել է մօտ 2 մլրդ. խորանարդ մետր գազի ձեռք բերումը Իրանից: Ի՞նչ էք կարծում, որո՞նք են այն ռիսկերը, որ կարող են վերաբերել այդ ապրանքափոխանակման պայմանագրին, այդ սանկցիաները կարո՞ղ են խանգարել դրան»,- հարցրեց պատգամաւորը: